EkBass/fiwiki-20250220-pages-articles huggingface dataset:
Filiph Johansson

Filiph Alexander Johansson (s. 22. helmikuuta 1997 Kokkola) on suomalainen pikajuoksija, jonka päämatka on 400 metrin juoksu. Hän edustaa Gamlakarleby Idrottsföreningiä ja häntä valmentaa Thomas Asp. Johansson saavutti Kalevan kisoissa 2021 pronssia 400 metrillä ajalla 48,29. Aikuisten maaotteluedustuksia hänellä on vuodesta 2015 lähtien. Johanssonin ennätys 100 metrillä on 10,91 (Lapua 27.7.2021), 200 metrillä 21,69 (Lapua 27.7.2021) ja 400 metrillä 47,59 (Turku 4.8.2021). == Lähteet == Luokka:Suomalaiset pikajuoksijat Luokka:Vuonna 1997 syntyneet Luokka:Elävät henkilöt
Ildar Wafin

Ildar Wafin (s. 1995) on tataaritaustainen suomalainen korumuotoilija. Wafinilla on oma nimikkobrändinsä ja hänen luomuksiaan on nähty muun muassa Jenni Haukion yllä. Wafin valmistui Lontoon Royal College Of Art -taideyliopistosta vuonna 2022. == Ura == Wafin luo korunsa käsityönä. Hän pitää korumuotoilussa ihmisen personaalista jälkeä tärkeämpänä kuin koneella tavoiteltua täydellisyyttä. Inspiraation lähteitä on tataarijuurten lisäksi Suomen luonto sekä arkkitehtuuri. Wafin opiskeli Lahden ammattikorkeakoulun Muotoiluinstituutissa vuosina 2015–2019 ja oli vaihto-oppilaana Milanossa. Vuonna 2022 Wafin valmistui Royal College Of Art -taideyliopistosta ja pääsi työharjoitteluun Louis Vuittonille. Sittemmin Wafin keskittyy omaan nimikkobrändiinsä helsinkiläisessä studiossaan. Wafin kilpaili Ranskassa Hyèresin muotikilpailun finaalissa vuonna 2018. Wafin osallistui finaaliin tataarinkielisellä korusarjalla nimeltään Öleşlär. Sarjaan kuului rannerengas, korvakoruja, sormuksia ja rintakoruja. Materiaaleina oli 18 karaatin kulta, hopea, ruusukvartsit, safiirit ja turmaliinit. Sarjassa käytetty kulta oli perintöä hänen isoisältään. Vaikka voitto meni muualle, mielsi Wafin kilpailun tärkeänä kokemuksena. Wafinin luomuksia nähtiin Jenni Haukion yllä vuoden 2018 Linnan juhlissa. Vuonna 2024 Jared Leto käytti Wafinin suunnittelemaa Ekiyet- korua yhtyeensä konsertissa. Vuonna 2024 Wafin suunnitteli Kalevala Korulle malliston, joka "ammentaa inspiraationsa saaristossa kasvavista männyistä, niiden sitkeydestä ja karusta kauneudesta". Wafin valittiin Finnish Fashion Awards -voittajaksi New Talent -kategoriassa 31.5.2024. Hän sai palkinnon "poikkeuksellisesta lahjakkuudesta, käsityötaidosta sekä siitä, että tuotteet nivovat suunnittelijan tataaritaustan osaksi upeiden korujen tarinoita". == Yksityiselämä == Wafin on lähtöisin Järvenpäästä ja on viidennen sukupolven tataari Suomessa. Hänen vanhemmillaan Vahit ja Tinet Wafinilla (os. Nisametdin) on Helsingissä Fredrikinkadulla itämaisten mattojen myymälä Mattocenter, jossa myös hän itse on työskennellyt. Ildar Wafinilla on kaksi veljeä, Amir ja Kadir. Tamperelainen liikemies Semiulla Wafin oli Ildarin isän isoisä.Aamulehti, 16.4.2023 - Hyvä Elämä, B1; Vaikuttava Vähemmistö, Susanna Härkönen == Lähteet == == Aiheesta muualla == * Nettisivut * Ildar Wafin on Art, Identity, and Inspiration (2024) Luokka:Suomen tataarit Luokka:Suomalaiset korusuunnittelijat Luokka:Vuonna 1995 syntyneet Luokka:Elävät henkilöt
Veracruzinpeurahiiru

Veracruzinpeurahiiru (Peromyscus bullatus) on Meksikossa elävä äärimmäisen uhanalainen jyrsijä. Veracruzinpeurahiiru on keskikokoinen peurahiiru, joka painaa 20–36 grammaa. Sen korvat ovat isot, ja häntä lyhyempi kuin pää ja vartalo yhteensä. Turkki on selkäpuolelta tumman kellertävä, ja selkää pitkin kuonoon asti kulkee lähes musta raita. Naamapuoli on harmahtava, silmien ympärillä tummat renkaat. Vatsa ja jalat ovat kermanvalkeat. Veracruzinpeurahiirua on tavattu vain Veracruzin osavaltiosta, Peroten ja El Limonin alueilta. Se elää tasangoilla ja hiekkadyyneillä, joilla kasvaa ruohoa ja varvikkoa. == Lähteet == Luokka:Myyrät
Portendick

Portendick (Marsa Jreida) oli eurooppalainen kauppa-asema ja linnoitus Mauritanian rannikolla 30 kilometriä Nouakchottista pohjoiseen. Portugalilaiset ja hollantilaiset kutsuivat Trarzan emiraattiin kuulunutta satamaa sen kaarimaisen muodon perusteella nimellä Porto d’Arco. Se oli tärkeä arabikumin kauppapaikka, jonka useat eurooppalaiset valtiot yrittivät saada haltuunsa. Brandenburgin ruhtinaskunta pystytti vuonna 1688 Portendickiin linnoituksen, joka hylättiin vuonna 1691. Hollantilaiset rakensivat vuosina 1721–1724 kaksi linnoitusta, jotka ranskalaiset tuhosivat. Ranska ja Britannia kilpailivat alueella vuoteen 1857, jolloin Portendick vaihdettiin Gambiajoella sijainneeseen Albrédan kauppa-asemaan. Juomaveden puute ja rannikon lisääntynyt kuivuus lopetti arabikumin kaupan 1800-luvun puolivälissä, ja Portendick jäi autioksi. ==Lähteet== Luokka:Alankomaiden entiset siirtomaat Luokka:Mauritanian historia Luokka:Ranskan entiset siirtomaat Luokka:Saksan entiset siirtomaat
Lo vas a olvidar

Lo vas a olvidar on yhdysvaltalaislaulaja Billie Eilishin ja espanjalaislaulaja Rosalían yhteistyökappale, joka julkaistiin 21. tammikuuta 2021. Se on osa yhdysvaltalaisen Euphoria-televisiosarjan ääniraitaa. Eilishin aikaisemmasta tuotannosta poiketen kappale on laulettu suurimmaksi osaksi espanjaksi. Kappaleen ovat kirjoittaneet Eilish, Rosalía, Pablo Díaz-Reixa ja Eilishin veli Finneas, joka on myös tuottanut sen. Kappaleen musiikkivideon on ohjannut Nabil. == Lähteet == == Aiheesta muualla == * Luokka:Vuoden 2021 kappaleet Luokka:Billie Eilishin kappaleet Luokka:Espanjalaiset musiikkikappaleet Luokka:Finneasin tuottamat kappaleet
Joseph Bonomi (vanhempi)

pienoiskuva|Blicklingin mausoleumi Joseph Bonomi, alun perin Giuseppi Bonomi (19. tammikuuta 1739 – 9. maaliskuuta 1808), oli italialaissyntyinen englantilainen arkkitehti. Hän muutti vuonna 1767 Englantiin saavutettuaan sitä ennen mainetta Italiassa. Bonomi oli mukana vaikuttamassa siihen, että uusklassinen arkkitehtuuri sai Englannissa niin vahvan jalansijan. Bonomi on arkkitehti Ignatius Bonomin sekä egyptologi ja kuvanveistäjä Joseph Bonomi nuoremman isä.Curl 1999, s. 84–85 Bonomi sai arkkitehdin koulutuksensa Roomassa. Hän saapui Englantiin 1767 työskennelläkseen Adamin veljesten kanssa, ja työskenteli sittemmin Thomas Levertonin apulaisena Bedford Squaren rakennustöissä. Bonomi suunnitteli Warwickshiren Packington Hallin (1785–1788) ja St Jamesin kirkon (1789–1790) uusklassiset sisustukset. Bonomi suunnitteli myös pyramidinmuotoisen mausoleumin (1794–1796) Norfolkin Blicklingiin. Bonomi oli lisäksi erittäin suosittu maalaiskartanoiden arkkitehti, ja hänet jopa mainitaan Jane Austenin romaanin Järki ja tunteet luvussa 36. Curl 1999, s. 84–85 Bonomin kuuluisin työ on Roseneathin huvila, jonka hän suunnitteli Argyllin herrtualle. Vuonna 1804 Bonomi nimitettiin Rooman Pietarinkirkon kunnia-arkkitehdiksi. == Lähteet == *Curl, James Stevens: Dictionary of architecture. Oxford University Press 1999. ISBN 0-19-210006-8 === Viitteet === Luokka:Brittiläiset arkkitehdit Luokka:Italialaiset arkkitehdit Luokka:Vuonna 1739 syntyneet Luokka:Vuonna 1808 kuolleet
Eivind Henriksen

Eivind Henriksen (s. 14. syyskuuta 1990) on norjalainen yleisurheilija, jonka päälaji on moukarinheitto. Hän saavutti vuodelle 2021 siirretyissä Tokion olympialaisissa hopeaa Norjan-ennätyksellä 81,58. Eugenen MM-kilpailuissa 2022 hän saavutti pronssia tuloksella 80,87.. Samana vuonna hän saavutti pronssia myös Münchenin EM-kilpailuissa tuloksella 79,45. Hän sijoittui viidenneksi EM- kilpailuissa 2018 tuloksella 76,86 sekä MM-kilpailuissa kuudenneksi vuonna 2019 tuloksella 77,38 ja seitsemänneksi 2023 tuloksella 77,06. Henriksen on voittanut Norjan-mestaruuden moukarinheitossa vuosina 2010–2022 ja kuulantyönnössä 2021. Hän ylitti moukarissa 70 metriä vuonna 2010 ja 75 metriä vuonna 2012 mutta paransi sen jälkeen ennätystään vasta vuonna 2018. == Lähteet == Luokka:Norjalaiset moukarinheittäjät Luokka:Norjalaiset olympiamitalistit Luokka:Vuonna 1990 syntyneet Luokka:Elävät henkilöt
William Sansom

William Sansom (1912 Lontoo, Britannia – 1976 Lontoo, Britannia) oli brittiläinen kirjailija. Ennen kirjailijanuraa hän työskenteli pankki- ja mainosalalla. Hän aloitti kirjoittajana tekemällä elokuvakäsikirjoituksia. Hän kirjoitti sittemmin romaaneja ja myöhemmin matkakirjoja, joissa hän on kuvannut myös Suomea. ==Suomennetut teokset== * Viattomat kasvot (The Face of Innocence), suom. Martta Eskelinen, Helsinki: Otava 1953 Otavan kirjakerho, 1953, 5 * Tyttö ikkunassa (The Loving Eye), suom. Pekka Alakoski, Helsinki: Otava 1958 Otavan kirjakerho, 1953, 10 ==Lähteet== Luokka:Brittiläiset kirjailijat Luokka:Vuonna 1912 syntyneet Luokka:Vuonna 1976 kuolleet
Sandra Arenas

Sandra Lorena Arenas (s. 17. syyskuuta 1993) on kolumbialainen yleisurheilija, joka kilpailee kävelyssä. Hän saavutti vuodelle 2021 siirretyissä Tokion olympialaisissa hopeaa 20 kilometrin kävelyssä ajalla 1.29.37. Hän sijoittui MM-kilpailuissa viidenneksi sekä Lontoossa 2017 silloisella ennätyksellään 1.28.10 että Dohassa 2019 ajalla 1.34.16. Hän voitti kultaa 20 000 metrillä Etelä-Amerikan mestaruuskilpailuissa 2013 ja 2015, 10 000 metrillä Ibero- Amerikan mestaruuskilpailuissa 2018 ja 20 kilometrillä Pan-Amerikan kisoissa 2019. Hän saavutti pronssia 10 000 metrillä alle 20-vuotiaiden MM-kilpailuissa 2012. Arenasin ennätys, ja samalla Kolumbian ennätys, 20 kilometrin maantiekävelyssä on 1.28.02 vuodelta 2023. == Lähteet == Luokka:Kolumbialaiset kävelijät Luokka:Kolumbialaiset olympiamitalistit Luokka:Vuonna 1993 syntyneet Luokka:Elävät henkilöt
Torkkola

Torkkola on kylä Vaasassa Vähänkyrön suuralueella Pohjanmaan maakunnassa. Torkkola sijaitsee Kyrönjoen rannalla seututien 717 varrella Merikaarrosta noin neljä kilometriä itään. Kylä sijaitsee Merikaarron ja Vähänkyrön kirkonkylän välissä, molempiin kyliin on Torkkolasta lähes sama etäisyys. Vaasan keskustaan kylästä on noin 25 kilometriä. Vielä vuonna 2017 Torkkola muodosti yhden Vaasan taajamista, jolloin sen asukasluku oli 200, eli taajaman muodostamiseksi tarvittava vähimmäismäärä. Seuraavana vuonna Torkkola ei enää muodostanut omaa taajamaansa. Myöskään vuonna 2019 Torkkola ei ollut taajama. Torkkolassa sijaitsee EPV Tuulivoima Oy:n tuulivoimapuisto, joka vihittiin käyttöön toukokuussa 2015. Puistossa on 16 tuulivoimalaa, jotka tuottavat energiaa noin kymmenentuhannen omakotitalon tarpeiden verran. ==Lähteet== Luokka:Vähänkyrön kylät Luokka:Pohjanmaan maakunnan entiset taajamat
Arthémise Goertz

Arthémise Goertz Roome (1903 New Orleans, Louisiana, Yhdysvallat – 2000) oli yhdysvaltalainen kirjailija.Arthémise Goertz Roome, City of Mandeville, viitattu 5.9.2021 Goertz oli syntyjään New Orleansista mutta asui myöhemmin naimisiin mentyään lähellä Mandervillessa, jossa pariskunnan kotitalo Arthemise Goertz Roome House osoitteessa 300 Carroll Street on yhä jäljellä. Hän valmistui hyvin arvosanoin Tulanen yliopistosta. Toisen maailmansodan aikana hän jäi äitinsä kanssa matkustellessaan sotavangiksi Tokioon. Teoksessa New Heaven, New Earth (1953) Goertz kuvaa vuosisadanvaihteen Mandevillea ja sen aristokratiaa sekä kesän päätteeksi puhjennutta hurrikaania, joka aiheuttaa paljon tuhoa. ==Teokset== * South of the Border, 1940 * The Moon is Mine * Give Us Our Dream * New Heaven, New Earth, 1953 ==Suomennetut teokset== * Tahdon kuun taivaalta (The Moon is Mine), suom. Martta Eskelinen, Helsinki: Otava 1951 Sarja: Otavan kirjakerho: 1950, 7 * Anna meille unelmamme (Give Us Our Dream), suom. Martta Eskelinen, Helsinki: Otava 1949 Sarja: Otavan kirjakerho: 1948, 7 ==Lähteet== Luokka:Yhdysvaltalaiset kirjailijat Luokka:Vuonna 1903 syntyneet Luokka:Vuonna 2000 kuolleet
Helen Pluckrose

Helen Pluckrose on brittiläinen kirjailija ja kulttuurikeskustelija, joka tunnetaan sosiaaliseen oikeudenmukaisuusteoriaan kohdistetusta kritiikistä ja liberaalin etiikan puolustamisesta. Pluckrose on suorittanut maisterintutkinnon Lontoossa varhaismodernista kirjallisuudesta aiheenaan keskiajan naiset. == "Sokal toiseen potenssiin" -juttu == Yhdessä James A. Lindsayn ja Peter Boghossianin kanssa Pluckrose osallistui 2017–2018 hankkeeseen, jossa ryhmä lähetti joukon tekaistuja "tieteellisiä" artikkeleita vertaisarvioituihin tiedelehtiin, joiden alana oli kulttuurin, sukupuolen, rodun ja queer-aiheiden tutkimus. Ryhmä kertoi, että heidän tavoitteensa oli osoittaa postmodernin kriittisen teorian valtaamien akateemisten lehtien alhainen tieteellinen taso. Ryhmää arvosteltiin 'huijauksesta' ja 'koordinoidusta oikeistolaisesta hyökkäyksestä'. Ryhmä kuitenkin luonnehti itseään vasemmalle kallellaan oleviksi liberaaleiksi. Kirjoittajat saivat useita artikkeleita julkaistuksi ennen kuin huijaus paljastui sosiaalisen median kautta. Siellä herätti huomiota artikkeli, joka käsitteli koirien tekemiä raiskauksia. Tapaukseen viitataan "Sokal toiseen potenssiin" juttuna, jolloin viitataan vuoden 1996 tapahtuneeseen vastaavaan Alan Sokalin toteuttamaan hankkeeseen. == Cynical Theories == Vuonna 2020 Pluckrose julkaisi yhdessä James Lindsayn kanssa teoksen Cynical Theories: How Universities Made Everything About Race, Gender, and Identity—and Why This Harms Everybody. Teos käsittelee postmodernia sosiaalisen oikeudenmukaisuuden teoriaa ja sen poliittisia tavoitteita. Tekijät ilmoittavat edustavansa "Teorian" liberaalia kritiikkiä, sillä arvostelun kohde ei heidän mielestään edistä oikeudenmukaisuutta ja tasa-arvoa.Pluckrose ja Lindsay, 2020, s. 20 == Lähteet == * === Viitteet === Luokka:Brittiläiset kirjailijat Luokka:Syntymävuosi puuttuu Luokka:Elävät henkilöt
Jurij Vega

Jurij Bartolomej Vega (23. maaliskuuta 1754 Zagorica pri Dolskem, Itävallan keisarikunta – 26. syyskuuta 1802 Nußdorf, Itävallan keisarikunta) oli slovenialainen matemaatikko, fyysikko ja tykistöupseeri. Hän on tunnettu muun muassa julkaisemistaan logaritmitaulukoista. == Lähteet == == Aiheesta muualla == Luokka:Slovenialaiset matemaatikot Luokka:Fyysikot Luokka:Vuonna 1754 syntyneet Luokka:Vuonna 1802 kuolleet
Taru Palsa

Taru-Leena Palsa (o.s. Häyrinen, s. 10. lokakuuta 1988 Säynätsalo) on suomalainen kestävyysjuoksija. Hän edustaa Helsingin Kisa-Veikkoja ja häntä valmentaa Lauri Palsa. Vuosina 2018–2021 hän edusti Mikkelin Kilpa-Veikkoja. Palsa on saavuttanut sisäratojen SM-kilpailuissa 3 000 metrin juoksussa hopeaa 2021 ja pronssia 2023. Kalevan kisoissa hän on saavuttanut 10 000 metrillä hopeaa 2024 ja ollut 5 000 metrillä parhaimmillaan neljäs 2020. Maastojuoksun SM-kilpailuissa hän voitti 10 kilometrillä kultaa 2024 ja pitkän matkan joukkuekilpailussa hän on saavuttanut hopeaa 2022 ja pronssia 2023. Palsa edusti Suomea Ruotsi-ottelussa ensimmäisen kerran vuonna 2024 sijoittuen 10 000 metrillä kuudenneksi. Hänet valittiin otteluedustajaksi Nina Chydeniuksen jouduttua jättämään ottelun väliin.Suomi nälkäisenä Ruotsin kaatoon – Tanskanen: Jokainen suoritus ja piste tärkeä Maastojuoksun Pohjoismaiden mestaruuskilpailuissa Palsa oli 12:s yhdeksän kilometrin matkalla vuonna 2023.Muuse rohkealla juoksulla PM-maaston paras suomalainen: ”Alamäet olivat minulle tosi pahoja” – Peiponen naisten kilpailun kymmenes Koulutukseltaan Palsa on fysioterapeutti.Etäjuoksukurssi == Henkilökohtaiset ennätykset == ; Ulkoradat Laji Aika Paikka Päivä 3 000 m 9.38,94 Espoo 14. kesäkuuta 2023 5 000 m 16.36,31 Oulu 8. heinäkuuta 2023 10 000 m 34.55,82 Tampere 27. elokuuta 2021 Puolimaraton 1.17.34 Rauma 17. huhtikuuta 2022 ; Sisäradat Laji Aika Paikka Päivä 3 000 m 9.38,07 Helsinki 19. helmikuuta 2023 == Lähteet == Luokka:Suomalaiset kestävyysjuoksijat Luokka:Vuonna 1988 syntyneet Luokka:Elävät henkilöt
Janne Tukiainen

Janne Tukiainen (s. 23. kesäkuuta 1976 HelsinkiCurriculum Vitae, Janne Tukiainen. Joulukuu 2020. Viitattu 5.9.2021.) on suomalainen taloustieteilijä ja taloustieteen professori Turun yliopistossa Turun kauppakorkeakoulussa. Tukiainen on toiminut taloustieteen professorina Turun yliopistossa syyskuusta 2019. Aiemmin hän on toiminut muun muassa vierailevana professorina London School of Economicsissa ja vanhempana tutkijana Valtion taloudellisessa tutkimuskeskuksessa. Tukiainen on koulutukseltaan valtiotieteen tohtori Helsingin yliopistosta 2009. == Lähteet == Luokka:Suomalaiset taloustieteilijät Luokka:Turun kauppakorkeakoulun professorit Luokka:Suomalaiset professorit Luokka:Vuonna 1976 syntyneet Luokka:Elävät henkilöt
Gimhaen kansainvälinen lentoasema

Gimhaen kansainvälinen lentoasema () on kansainvälinen lentoasema Busanissa Yeongnamin alueella Etelä-Koreassa. Se sijaitsee lähellä Gimhaen kaupunkia. Lentoasema on Air Busanin päälentoasema sekä Korean Airin ja Asiana Airlinesin solmukohtia. Se valmistui vuonna 1976. Lentoasema koostuu kahdesta terminaalista. Kotimaan terminaali valmistui vuonna 1983 ja kansainvälinen terminaali vuonna 2007. Lentoasemalla on kaksi kiitotietä, joista pidempi on 3 200 metriä pitkä ja 60 metriä leveä. Vuonna 2019 lentoaseman kautta kulki 16,9 miljoonaa matkustajaa. Vuonna 2022 matkustajia oli 10,0 miljoonaa. == Lähteet == == Aiheesta muualla == *Gimhaen kansainvälisen lentoaseman virallinen verkkosivusto Luokka:Etelä-Korean lentoasemat Luokka:Busanin liikenne
James A. Lindsay

James Stephen Lindsay (s. 8. kesäkuuta 1979), tunnetummin James A. Lindsay, on yhdysvaltalainen kirjoittaja, kulttuurikriitikko ja matemaatikko. Hänet tunnetaan yhdessä Peter Boghossianin ja Helen Pluckrosen kanssa toteuttamastaan huijauskirjoitusten sarjasta ("Sokal toiseen potenssiin") sekä Pluckrosen kanssa kirjoittamastaan tietokirjasta Cynical Theories (2020). == "Sokal toiseen potenssiin" -juttu == Yhdessä Pluckrosen ja Peter Boghossianin kanssa Lindsay osallistui 2017–2018 hankkeeseen, jossa ryhmä lähetti joukon tekaistuja "tieteellisiä" artikkeleita vertaisarvioituihin tiedelehtiin, joiden alana oli kulttuurin, sukupuolen, rodun ja queer-aiheiden tutkimus. Ryhmä kertoi, että heidän tavoitteensa oli osoittaa postmodernin kriittisen teorian valtaamien akateemisten lehtien alhainen tieteellinen taso. Ryhmää arvosteltiin 'huijauksesta' ja 'koordinoidusta oikeistolaisesta hyökkäyksestä'. Ryhmä kuitenkin luonnehti itseään vasemmalle kallellaan oleviksi liberaaleiksi. Kirjoittajat saivat useita artikkeleita julkaistuksi ennen kuin huijaus paljastui sosiaalisen median kautta. Siellä herätti huomiota artikkeli, joka käsitteli koirien tekemiä raiskauksia. Tapaukseen viitataan myös "Sokal toiseen potenssiin" juttuna, jolloin viitataan vuoden 1996 tapahtuneeseen vastaavaan Alan Sokalin toteuttamaan hankkeeseen. == Cynical Theories == Vuonna 2020 Lindsay julkaisi yhdessä Pluckrosen kanssa teoksen Cynical Theories: How Universities Made Everything About Race, Gender, and Identity—and Why This Harms Everybody. Teos käsittelee postmodernia sosiaalisen oikeudenmukaisuuden teoriaa ja sen poliittisia tavoitteita. Tekijät ilmoittavat edustavansa "Teorian" liberaalia kritiikkiä, sillä arvostelun kohde ei heidän mielestään edistä oikeudenmukaisuutta ja tasa- arvoa.Pluckrose ja Lindsay, 2020, s. 20 == Näkemykset == Lindsay arvostelee woke-kulttuuria, jota hän pitää uutena uskontona. Hän äänesti Donald Trumpia vastaan vuonna 2016, mutta ilmoitti kannattavansa Trumpia vuoden 2020 vaaleissa vasemmiston liberalismin vastaisen asenteen takia. == Kritiikkiä == Suomen Kuvalehdessä toimittaja Kari Salminen listaa Lindsayn intellectual dark web -ilmiötä edustavien vastamedian persoonallisuuksien joukossa. Salmisen mukaan Lindsay on "oikeistolainen salaliittoteoreetikko. Näennäisen rationaalinen kiivailija sukeltaa omatekoiseen akateemiseen vasemmistovertigoon ja kumoaa sitten sen, minkä hän on itse harhoissaan kehitellyt. YK, sukupuolidysforia, kriittinen teoria, postmodernismi, marxilaisuus ja feminismi saavat kuittinsa. Niiden taustalla Lindsay näkee vuosituhansien mittaisen esoteerisen, gnostilaisen ja okkultistisen virtauksen." == Lähteet == * === Viitteet === Luokka:Yhdysvaltalaiset matemaatikot Luokka:Yhdysvaltalaiset kirjailijat Luokka:Vuonna 1979 syntyneet Luokka:Elävät henkilöt
LaVonna Martin

LaVonna Martin-Floréal (o.s. Martin. s. 18. marraskuuta 1966 Dayton, Ohio) on yhdysvaltalainen pika-aitajuoksun olympiamitalisti. Hän edusti altiiviurallaan Reebok Running Clubia. Martin voitti 100 metrin aitajuoksussa kultaa Indianapolisin Pan-Amerikan kisoissa 1987 ajalla 12,81. Saman vuoden Rooman MM-kilpailuissa hän sijoittui kahdeksanneksi. Hän karsiutui välierissä Soulin olympialaisissa 1988. Hän oli kolmas Hyvän tahdon kisoissa 1990.a Martin saavutti 100 metrin aitajuoksussa hopeaa Barcelonan olympialaisissa 1992 ennätysajallaan 12,69. Toronton sisäratojen MM-kilpailuissa 1993 hän saavutti 60 metrin aitajuoksussa hopeaa ajalla 7,99. Martin voitti Yhdysvaltojen- mestaruuden ulkoradoilla 100 metrin aidoissa 1987 ja 1990 sekä sisäradoilla 55 metrin aitajuoksussa 1990. NCAA:n mestaruuden hän voitti sisäradoilla 55 metrin aitajuoksussa ja ulkoradoilla 100 metrin aidoissa 1987. == Lähteet == Luokka:Yhdysvaltalaiset pika-aitajuoksijat Luokka:Yhdysvaltalaiset olympiamitalistit Luokka:Vuonna 1966 syntyneet Luokka:Elävät henkilöt
Ferenc Sánta

Ferenc Sánta (1927 Brassó, Transylvania – 2008 Budapest, UnkariSánta, Ferenc, Bibliothèque nationale de France, päivitetty 9.6.2008, viitattu 5.9.2021 ) oli unkarilainen kirjailija ja kirjastonhoitaja. Hänen ensimmäinen novellikokoelmansa Téli Virágzás ilmestyi 1956. Hän kertoo siinä lapsuudesta köyhissä oloissa. Myöhemmin aiheena ovat olleet muun muassa talonpoikien ja fasistien väliset suhteet. Hänen pääteoksensa on reportaasiromaani Húsz óra (1964), jossa hän kuvaa moraalisia kysymyksiä unkarilaisen kyläelämän kautta. ==Suomennetut teokset== * Jumala vaunuissa: kuunnelma (Isten aszekéren), suom. Hannu Launonen, Helsinki: Yleisradio 1979 ;Novelleja * teoksessa Maailma uutena, suom. ja toim. Hannu Launonen, Helsinki: WSOY 1973 ISBN 951-0-05629-4 ** Natsit (Nácik) * teoksessa: Miljoona kilometriä Budapestiin: valikoima unkarilaisia novelleja 1909–1986, suom. ja toim. Hannu Launonen, WSOY 1987 ISBN 951-0-14660-9 ** Vanha mies ja nuori ** Jumala vaunuissa ==Lähteet== Luokka:Unkarilaiset kirjailijat Luokka:Vuonna 1927 syntyneet Luokka:Vuonna 2008 kuolleet
Herman Cyril McNeile

Herman Cyril McNeile, kirjailijanimi Sapper, (1888 Bodmin, Cornwall, Britannia – 1937 West Chiltington, Sussex, Britannia) oli brittiläinen jännityskirjailija. Hänen monien teostensa päähenkilö kapteeni Hugh "Bulldog" Drummond oli 1920-luvulla tunnettu jännityskirjallisuuden sankari, joka taisteli agentteja ja kommunisteja vastaan. Toinen kirjojen päähenkilö on salapoliisi Ronald Standish. ==Suomennetut teokset== ;Tekijänimellä Sapper * Musta veljeskunta: teräsnyrkki Hughin uusia seikkailuja (The Black Gang), suom. A. S., Helsinki: Minerva 1926 * Myrkkysade, suom. H. Vaaja, Helsinki: Minerva 1927 * Kohtalokas timanttisalaisuus: salapoliisiromaani, suom. Yrjö Lyytikäinen, Helsinki: Minerva 1928 * Temppelitornin kummitus (Temple Tower), suom. H. Vaaja, Helsinki: Minerva 1929 * Kostajan salaisuus, suom. Yrjö Lyytikäinen, Helsinki: Minerva 1930. * Glensham Housen aave (The Return of Bulldog-Drummond), Jyväskylä: Gummerus 1935 Miesten jännityslukemisto, n:o 1 ==Lähteet== ==Aiheesta muualla== Luokka:Englantilaiset jännityskirjailijat Luokka:Vuonna 1888 syntyneet Luokka:Vuonna 1937 kuolleet
Rajiv Gandhin kansainvälinen lentoasema

Rajiv Gandhin kansainvälinen lentoasema () on kansainvälinen lentoasema Hyderabadissa Telanganan osavaltiossa Intiassa. Se on mm. IndiGon ja SpiceJetin päälentoasema sekä yksi Air Indian solmukohdista. Lentoasema on nimetty Intian entisen pääministeri Rajiv Gandhin mukaan. Se koostuu yhdestä matkustajaterminaalista, joka on jaettu kahteen siipeen kotimaisia ja kansainvälisiä lentoja varten. Sillä on myös rahtiterminaali. Huhtikuusta 2019 maaliskuuhun 2020 lentoaseman kautta kulki 21 583 358 matkustajaa. Lentoasema valmistui vuonna 2008 ja korvasi Begumpetin lentoaseman. == Lähteet == == Aiheesta muualla == Rajiv Gandhin kansainvälisen lentoaseman virallinen verkkosivusto Luokka:Intian lentoasemat Luokka:Hyderabad (Intia)
Kontiolahden kirkonkylä

Kontiolahden kirkonkylä on Kontiolahden kunnan keskustaajama, joka sijaitsee Höytiäisen itärannalla Pohjois-Karjalan keskivaiheilla. Joensuun keskusta on 20 kilometriä kirkonkylästä etelään. Tilastokeskuksen taajama-aluerajauksen mukaan Kontiolahden kirkonkylän pinta-ala oli 9,40 neliökilometriä ja väkiluku 3 356 vuoden 2019 lopussa. Tilastollinen taajamarajaus voi poiketa virallisesta kunnan tai kunnanosien rajauksesta. thumb|left|Kontiolahden kirkko (Georg Wilenius ja Axel Hampus Dahlström, 1881). Kontiolahti esiintyy kirjallisissa lähteissä muodossa Kondia lax (1618). Kontiolahdelle perustettiin rukoushuonekunta vuonna 1737, ja ensimmäinen pieni kirkko valmistui 1739. Kontiolahdesta tuli kappeliseurakunta 1783 ja itsenäisen seurakunnan aseman se sai 1857. Kunta on saanut nimensä Höytiäisen Kontiolahti-nimisen lahden rannalla sijaitsevan kirkonkylän mukaan. Seudulla on monia karhuun viittaavaa kontio-sanan sisältäviä paikannimiä. Paikannimiryppään kantanimenä on ilmeisesti ollut Kontioniemi. ==Lähteet== Luokka:Kontiolahti Luokka:Pohjois-Karjalan maakunnan taajamat Luokka:Suomen kuntakeskukset
Guillaume de Sens

Guillaume de Sens tai William of Sens (noin 1174–1180) oli ranskalainen rakennusmestari ja arkkitehti, joka oli rakentamassa Sensin katedraalia eli Saint-Étienneä Ranskassa ja Canterburyn tuomiokirkkoa Englannin Canterburyssa.Curl 1999, s. 606 Guillaume de Sens osallistui vuonna 1140 aloitetun Saint-Étiennen katedraalin rakennustöihin, ja hän tunsi hyvin niin Pariisin Notre-Damen katedraalin kuin Reimsin, Soissonsin, Arrasin ja Cambrain sekä Valenciennen Notre-Dame-la-Granden goottilaiset katedraalit. Guillaume de Sens oli suunnittelemassa ja toteuttamassa Canterburyn katedraalin kuoria ja poikkilaivaa. Vuonna 1177 hän kuitenkin putosi rakennustelineiltä ja loukkaantui pahasti. Tämän jälkeen katedraalin rakennustöitä johti William the Englishman. Guillaume de Sens toi Englantiin kaksi uutta tyylipiirrettä. Hän käytti pylväissä tummaa Purbeckin marmoria, joka loi vahvan kontrastin seinien Caenista tuotetulle vaalealle kalkkikivelle. Toinen uutuus oli kuusiruoteinen holvi. Kummatkin tyylipiirteet omaksuttiin Canterburystä myös muihin Englannin kirkkoihin. == Lähteet == *Curl, James Stevens: Dictionary of architecture. Oxford University Press 1999. ISBN 0-19-210006-8 === Viitteet === Luokka:Ranskalaiset arkkitehdit Luokka:Vuonna 1180 kuolleet
Jäänjakaja

Jäänjakaja tai jäänjakajavyöhyke on jäätiköllä linja tai vastaavasti alue, josta jäätikkö virtaa poispäin. Virtaavalla vedellä sen vastine on vedenjakaja, jonka eri puolille jää eri vesistöille kuuluvat vesistöalueet. Jäätiköllä jäänjakaja sijaitsee tavallisesti sen korkeimmalla kohdalla ja siitä jäätikkö virtaa maaston topologian mahdollistamiin eri ilmansuuntiin. Jäänjakajan alla on jäätikön vanhinta jäätä, kun taas jäätikön virtaamiskohdissa jää vaihtuu nuorempaan jäähän jatkuvasti. Jäänjakajilta onkin etsitty kairaamalla vanhaa jäätä, josta on tutkittu jäähän vangiksi jääneiden ilmakuplien koostumusta. Niistä saadaan tietoa menneisyyden ilmakehän koostumuksesta. Tällä tavalla on löytynyt esimerkiksi Etelämantereelta 740 000 vuotta vanhaa (EPICA) ja Grönlannista yli 100 000 vuotta vanhaa jäätä (GRIP). Viime jääkauden loppuvaiheessa (20 000–12 000 vuotta sitten) pohjoissuomessa Keski-Lapissa kulki mannerjäätikön jääjakajavyöhyke lännestä itään. Sen pohjoispuolella jäät virtasivat Jäämereen ja eteläpuolelle kohti etelää ja kaakkoa. == Lähteet == === Huomioita === === Viitteet === == Aiheesta muualla == Luokka:Jäätikkötiede Luokka:Geofysiikka Luokka:Jää
Veracruzinkauppiasrotta

Veracruzinkauppiasrotta (Neotoma nelsoni) on Meksikossa elävä äärimmäisen uhanalainen jyrsijä. Veracruzinkauppiasrotta on suhteellisen suurikokoinen ja tummansävyinen. Sen häntä on paksu ja lyhyen karvan peittämä. Selkäpuolella kanelinruskean karvan joukossa on paljon tummanruskeaa, vatsapuolella alusvilla on harmaata mutta karvankärjet valkoiset. Veracruzinkauppiasrottia on tavattu kahdelta alueelta Veracruzin osavaltiossa, Orizaban ja Cofre de Peroten itärinteiltä. Maan muokkaaminen viljelyskäyttöön on pienentänyt sen elintilaa, ja vieraslajit saattavat myös olla uhkana. == Lähteet == Luokka:Myyrät
Hovijahtimestari

Hovijahtimestari kuului Venäjän keisarikunnan arvoluokkajärjestelmään, joka oli voimassa vuosina 1722–1917. Venäjän keisari Pietari Suuri perusti hovijahtimestarin arvon. Hovijahtimestari kuului kolmanteen luokkaan salaneuvoksen, kenraaliluutnantin, vara-amiraalin, hovimestarin, hovimarsalkan ja hovitallimestarin ohella. Hovijahtimestarin arvonimi oli osoitus merkittävistä saavutuksista Venäjän keisarikunnan hyväksi. Arvonimen saaminen oli myös osoitus Venäjän hallitsijan suosiosta. Suomenruotsalainen seurapiirikaunotar ja hyväntekijä Aurora Karamzin (1808–1901) oli naimisissa hovijahtimestari Paul Demidoffin (1798–1840) kanssa. Avioliitosta syntyi poika Paul Demidoff (1839–1885), joka sai hovijahtimestarin arvonimen vuonna 1873. == Luettelo suomalaisista hovijahtimestareista 1809–1917 Venäjän keisarikunnan aikana == * Alexander Rembert Joachim Berg * Axel Reinhold Cedercreutz * Constantin Linder == Lähteet == Luokka:Venäjän rankijärjestelmä Luokka:Arvonimet
Alabaman lippu

Alabaman lippu on Yhdysvaltain osavaltio Alabaman virallinen tunnus sen sinetin ohella. Lippu koostuu punaisesta vinorististä (Andreaan risti) valkoisella taustalla. Sen mittasuhteet ovat 2:3. Nykyinen lippu otettiin käyttöön 16. helmikuuta 1895. == Edelliset liput == Tiedosto:Flag of Alabama (1861, obverse).svg|Vuonna 1861 käytetty lippu. Liputettu ainoastaan kuukauden ajan. == Lähteet == Lippu Luokka:Yhdysvaltain osavaltioiden liput
Arkansas’n lippu

Arkansas’n lippu on Yhdysvaltain osavaltio Arkansas’n virallinen tunnus sen sinetin ohella. Lippu koostuu sinireunaisesta valkoisesta ruudusta (vinoneliö) punaisella taustalla. Lipussa on 29 viisisakarista tähteä. 25 valkoista tähteä on aseteltu siniseen reunaan ja neljä suurempaa sinistä tähteä valkoiseen ruutuun. Sininen teksti ”ARKANSAS” sijaitsee tähtien välissä. Lipun mittasuhteet ovat 2:3. Lippu otettiin käyttöön 26. helmikuuta 1913. Lippua on sittemmin muokattu vuosina 1923, 1924 ja 2011, jolloin on säädetty muun muassa tähtien määrää, asettelua ja värisävyä. == Edelliset liput == Tiedosto:Flag of Arkansas (1913–1923).svg|1913–1923 Tiedosto:Flag of Arkansas (1923).svg|1923–1924 Tiedosto:Flag of Arkansas (1924–2011).svg|1924–2011 == Lähteet == Lippu Luokka:Yhdysvaltain osavaltioiden liput
Iga Baumgart-Witan

Iga Baumgart-Witan (s. 11. huhtikuuta 1989 Bydgoszcz) on puolalainen pikajuoksija ja olympiavoittaja. Baumgart-Witan on saavuttanut useita arvokisamitaleja 4 × 400 m viestissä. Hän voitti olympiakultaa Tokion olympialaisissa 2020 4 × 400 m sekajoukkuekilpailussa, jossa hän juoksi alkuerässä Puolan joukkueessa. Hän saavutti myös hopeaa samoissa olympialaisissa naisten 4 × 400 m viestissä. Hän osallistui ensimmäisen kerran olympialaisiin Lontoossa 2012, jolloin hän kilpaili 4 x 400 m viestissä. Samoin neljä vuotta myöhemmin Rion olympialaisisa hän kilpaili 4 x 400 m viestissä, kun Puolan joukkue oli kuudes. Olympiamitalien lisäksi hänellä on kaksi MM-mitalia ulkoradoilla (hopea 2019 ja pronssi 2017) ja yksi sisäradoilla (pronssi 2022) 4 x 400 m viestistä. Euroopan-mestaruuden hän on voittanut 4 × 400 metrin viestissä ulkoradoilla 2018 sekä sisäradoilla 2017 ja 2019. Lisäksi ulkoradoilla tuli EM-hopeaa 2022. Hän on sijoittunut 400 metrin juoksussa viidenneksi EM-kilpailuissa 2018 sekä kahdeksanneksi MM-kilpailuissa 2019 ja EM-kilpailuissa 2022. ==Lähteet== Luokka:Puolalaiset pikajuoksijat Luokka:Puolalaiset olympiavoittajat Luokka:Vuonna 1989 syntyneet Luokka:Elävät henkilöt
Connecticutin lippu

Connecticutin lippu on Yhdysvaltain osavaltio Connecticutin virallinen tunnus sen sinetin ohella. Lipussa on sinisellä taustalla valkoinen kilpi, jossa on kolme viiniköynnöstä. Sen alla lukee latinaksi ”Qui Transtulit Sustinet”, joka on osavaltion virallinen motto. Lipun mittasuhteet ovat 3:4. Nykyinen lippu otettiin käyttöön 9. syyskuuta 1897. == Lähteet == Lippu Luokka:Yhdysvaltain osavaltioiden liput
Małgorzata Hołub-Kowalik

Małgorzata Hołub-Kowalik (s. 30. lokakuuta 1992 Koszalin) on puolalainen pikajuoksija ja olympiavoittaja. Hołub-Kowalik on saavuttanut useita arvokisamitaleja 4 × 400 m viestissä. Hän voitti olympiakultaa Tokion olympialaisissa 2020 4 × 400 m sekajoukkuekilpailussa, jossa hän juoksi alkuerässä Puolan joukkueessa. Hän saavutti myös hopeaa samoissa olympialaisissa naisten 4 × 400 m viestissä. Ensimmäisen kerran olympialaisiin hän osallistui Rion olympialaisissa, jossa hän jäi 400 metrin kilpailussa välieriin sekä 4 x 400 metrin viestissä Puolan joukkue oli kuudes. MM- kilpailuissa Hołub-Kowalik on saavuttanut 4 × 400 metrin viestissä ulkoradoilla hopeaa 2019 ja pronssia 2017 sekä sisäradoilla hopeaa 2016 ja 2018. Hän on voittanut Euroopan-mestaruuden pitkässä viestissä ulkoradoilla 2018 sekä hallissa 2017 ja 2019. Hän on saavuttanut lisäksi ulkoradoilla EM- viestihopeaa 2022 sekä sisäradoilla EM-viestipronssia 2015 ja 2021. Henkilökohtaisessa 400 metrin juoksussa Hołub-Kowalik on sijoittunut EM- kilpailuissa viidenneksi 2014 ja 2016 sekä sisäratojen EM-kilpailuissa kuudenneksi 2017. Universiadeissa hän saavutti 400 metrillä kultaa 2017 ja hopeaa 2015 sekä 4 × 400 metrin viestissä kultaa 2015 ja 2017. Hän voitti alle 23-vuotiaiden 4 × 400 metrin Euroopan-mestaruuden 2013 ja saavutti alle 20-vuotiaiden vastaavassa viestissä EM-hopeaa 2011. Hołub-Kowalik juoksi 400 metrin ennätyksensä 51,18 Lublinissa 21. heinäkuuta 2018. Hallissa hän on juossut saman matkan parhaimmillaan aikaan 52,57 Toruńissa 18. helmikuuta 2018. ==Lähteet== Luokka:Puolalaiset pikajuoksijat Luokka:Puolalaiset olympiavoittajat Luokka:Vuonna 1992 syntyneet Luokka:Elävät henkilöt
Anna Kiełbasińska

Anna Kiełbasińska (s. 26. kesäkuuta 1990 Varsova) on puolalainen pikajuoksija ja olympiamitalisti. Hän voitti olympiahopeaa Tokion olympialaisissa 2020 4 × 400 metrin kilpailussa, jossa hän juoksi alkuerässä Puolan joukkueessa. Ensimmäisiin olympialaisiin hän osallistui Lontoossa 2012, jolloin hän kilpaili 200 metrin kilpailussa jääden alkueriin. Neljä vuotta myöhemmin Kiełbasińska kilpaili Rion olympialaisissa 2016 200 metrin kilpailussa ja 4 x 100 metrin viestissä. 200 metrillä hän jäi jälleen alkueriin ja viestissä Puolan joukkue jäi samoin alkuerävaiheeseen. Tokiossa hän kilpaili vain 4 x 400 metrin viestissä. Kiełbasińska juoksi Dohan MM-kilpailuissa alkuerissä Puolan 4 × 400 metrin viestijoukkueessa, joka loppukilpailussa sai toisella kokoonpanolla hopeaa. Hän juoksi finaalissa Puolan voittaessa sisäratojen Euroopan-mestaruuden samalla matkalla Glasgow'ssa 2019 sekä saadessa pronssia Istanbulissa 2023. Hän saavutti Istanbulissa lisäksi 400 metrillä pronssia. 200 metrillä hän on karsiutunut MM-kilpailujen välierissä 2015 sekä alkuerissä 2011 ja 2017 ja 400 metrillä alkuerissä 2019. Sisäratojen MM-kilpailuissa hän on edennyt 60 metrin juoksussa välieriin 2014 ja 2018. Hän saavutti Münchenin EM-kilpailuissa 2022 pronssia 400 metrillä ajalla 50,29 ja hopeaa sekä 4 × 100 että 4 × 400 metrin viesteissä. EM-kilpailuissa hän karsiutui 200 metrin välierissä 2016 ja 2018. Kiełbasińska saavutti alle 20-vuotiaiden EM- kilpailuissa hopeaa 4 × 100 metrin viestissä ja pronssia 200 metrillä 2009. Alle 23-vuotiaiden EM-kilpailuissa hän voitti kultaa 200 metrillä ja sai pronssia 100 metrillä 2011. Kiełbasińska juoksi 200 metrin ennätyksensä 22,76 La Chaux-de-Fondsissa 14. elokuuta 2021. Hallissa hän on juossut saman matkan parhaimmillaan aikaan 23,02 Toruńissa 29. tammikuuta 2023. 400 metrin ulkorataennätyksensä 50,28 hän juoksi Pariisissa 18. kesäkuuta 2022. Hallissa hän on juossut matkan entiseen Puolan ennätysaikaan 51,10 Ostravassa 3. helmikuuta 2022. ==Lähteet== Luokka:Puolalaiset pikajuoksijat Luokka:Puolalaiset olympiamitalistit Luokka:Vuonna 1990 syntyneet Luokka:Elävät henkilöt
Delawaren lippu

Delawaren lippu on Yhdysvaltain osavaltio Delawaren virallinen tunnus sen sinetin ohella. Lipussa on osavaltion vaakuna keltaisessa vinoneliössä turkoosia taustaa vasten. Vinoneliön alapuolelle on kirjattu päivämäärä, 7. joulukuuta 1787, jolloin Delawaresta tuli ensimmäinen osavaltio, joka ratifioi Yhdysvaltain perustuslain. Lipun mittasuhteet ovat 2:3. Nykyinen lippu otettiin käyttöön 24. heinäkuuta 1913. == Lähteet == Lippu Luokka:Yhdysvaltain osavaltioiden liput
Lahja Salviander

Lahja Irja Salviander, vuoteen 1944 Koskinen (5. helmikuuta 1915 Huittinen – 9. tammikuuta 2000 Turku) oli suomalainen tanssija, liikunnanohjaaja, musiikkipedagogi, koreografi sekä tanssi- ja liikuntakoulun perustaja ja johtaja.Biografia-sampo: Lahja Salviander Viitattu 5.9.2021.Voimakas persoona ihastutti ja vihastutti. Liikunnanohjaaja Lahja Salviander. Helsingin Sanomat, 1.2.2000. (Tilaajille) Viitattu 5.9.2021. Salvianderin äiti oli ompelija Amanda Koskinen ja puoliso vuodesta 1944 rakennusmestari Reino Ruuben Salviander, rakennusmestari Anton Salvianderin poika. Lahja Salviander kävi kansakoulun 1928 ja Turun tyttökoulun 1928–1934. G. A. Wäntin kunnallisalan erikoiskoulun harjoittelussa hän oli 1935–1936 ja suoritti Olga Wikströmin kirjanpitokoulun 1936–1937 ja voimistelunohjaajakurssin Varalan liikuntaopistossa. Salviander oli Kauppateollisuus-yhtiön kirjanpitäjä 1937–1939, Turun Teatterissa Suomen ensimmäinen ammattiteatteriin kiinnitetty tanssisolisti vuodesta 1937 ja tanssijoiden kouluttaja 1943–1950, suojeluskunnan kanslisti 1940–1944, Huhtamäki-yhtiön kirjanpitäjä 1944–1946 ja Liikuntakoulu Lahja Salvianderin perustaja ja johtaja 1947–1984. Opettajana hän toimi Turun tyttölyseossa 1954–1956 ja 1957–1958 sekä Mynämäen yhteiskoulussa 1965–1967 ja 1973–1974. Hän oli Lahjan Tytöt -yhdistyksen pääkouluttaja, puheenjohtaja 1971–1974 ja ohjaaja 1971–1985. Turun Urheiluliitossa Salviander koulutti ja johti tyttö- ja naisvoimistelijoita ja joukkueita. Hän toimi myös Suomen Voimisteluliiton naisvaliokunnassa, johtokunnassa, työvaliokunnassa ja varapuheenjohtajana ja piti ulkomailla tanssin kesäkursseja. Salviander suunnitteli koreografioita teattereihin sekä Suomessa että Ruotsissa. Muun muassa koreografi Marjo Kuusela, laulaja Tamara Lund ja näyttelijä Rose-Marie Precht ovat olleet Salvianderin oppilaita. ==Lähteet== ==Aiheesta muualla== * Poutunen, M. 2000. Ryhtiä, tytöt! Hymyilkää, tämä on hauskaa! Tutkielma turkulaisen naisvoimisteluohjaajan, Lahja Salvianderin, elämästä ja elämäntyöstä. Suomalaisen ja vertailevan kansatieteen pro gradu -työ, Turun yliopisto 2000. 137 s. Luokka:Suomalaiset tanssijat Luokka:Suomalaiset musiikkipedagogit Luokka:Suomalaiset koreografit Luokka:Vuonna 1915 syntyneet Luokka:Vuonna 2000 kuolleet
Etelä-Carolinan lippu

Etelä-Carolinan lippu on Yhdysvaltain osavaltio Etelä-Carolinan virallinen tunnus sen sinetin ohella. Lipussa on valkoinen palmu ja kuunsirppi sinisellä taustalla. Sen tarkkoja mittasuhteita ei ole virallisesti määritelty. Nykyinen lippu otettiin käyttöön 28. tammikuuta 1861. == Edelliset liput == Tiedosto:Flag of Fort Moultrie, South Carolina.svg|1775 – 26. tammikuuta 1861 Tiedosto:Flag of South Carolina (January 1861).svg|26. – 28. tammikuuta 1861 == Lähteet == Lippu Luokka:Yhdysvaltain osavaltioiden liput
Etelä-Dakotan lippu

Etelä-Dakotan lippu on Yhdysvaltain osavaltio Etelä-Dakotan virallinen tunnus sen sinetin ohella. Lipussa on taivaansinisellä taustalla osavaltion sinetti. Sen ympärillä lukee ”South Dakota” ja ”The Mount Rushmore State” viittauksena osavaltion tunnetuimpaan nähtävyyteen, Mount Rushmore -veistokseen. Lipun mittasuhteet ovat 3:5. Nykyinen lippu otettiin käyttöön 9. marraskuuta 1992. == Edelliset liput == Tiedosto:Flag of South Dakota (1909–1963).svg|1909–1963 Tiedosto:Flag of South Dakota (1963–1992).svg|1963–1992 == Lähteet == Lippu Luokka:Yhdysvaltain osavaltioiden liput
Floridan lippu

Floridan lippu on Yhdysvaltain osavaltio Floridan virallinen tunnus sen sinetin ohella. Lipussa on valkoisella taustalla punainen vinoristi (Andreaan risti), jonka päällä on osavaltion sinetti. Sen mittasuhteet ovat 2:3. Lippu otettiin käyttöön 6. toukokuuta 1868, ja siihen on tehty muutoksia vuosina 1900 ja 1985. == Edelliset liput == Tiedosto:Florida Provisional 1861.svg|13. tammikuuta – 12. syyskuuta 1861 Tiedosto:Flag of Florida (1861–1865).svg|13. syyskuuta 1861 – 5. toukokuuta 1868 Tiedosto:Flag of Florida (1868–1900).svg|6. toukokuuta 1868 – 6. marraskuuta 1900 Tiedosto:Flag of Florida (1900–1985).svg|6. marraskuuta 1900 – 20. toukokuuta 1985 == Lähteet == Lippu Luokka:Yhdysvaltain osavaltioiden liput
Pluméliau-Bieuzy

Pluméliau-Bieuzy () on kunta läntisessä Ranskassa Morbihanin departementissa Bretagnen alueella. Se sijaitsee Blavetjoen varrella, noin 13 kilometriä Pontivyn kaupungista etelään. Kunta muodostettiin 1. tammikuuta 2019, jolloin kaksi kuntaa Bieuzy ja Pluméliau yhdistyivät. Kunnan alueella oleva pienikokoinen Pyhän Gildasin kappeli on rakennettu 1500-luvulla suuren graniittikallion juurella olevan luolan suulle, aivan Blavetjoen läheisyyteen. Tarinan mukaan Pyhä Gildas ja hänen opetuslapsensa Bieuzy asettuivat tähän luonnon muovaamaan luolaan 500-luvulla. ==Lähteet== ==Aiheesta muualla== Luokka:Morbihanin kunnat
Olli Viljaranta

Olli Viljaranta (s. 29. lokakuuta 1958) on suomalainen pesäpallon pelinjohtaja. Viljaranta toimi Miesten Superpesiksessä pelanneen Sotkamon Jymyn pelinjohtajana kaudet 2000-2003. Sotkamon Jymy saavutti Viljarannan alaisuudessa kolme SM-kultaa kaudella 2001, kaudella 2002 ja kaudella 2003 sekä yhden SM-hopean kaudella 2000. Viljaranta valittiin Pesäpallon Vuoden pelinjohtaja|Miesten Superpesiksen Vuoden pelinjohtajaksi kolme kertaa peräkkäin vuosina 2000-2002. Viljaranta toimi kaksi kertaa Itä-Länsi-ottelussa Idän joukkueen pelinjohtajana. Sotkamon Jymyn lisäksi Viljaranta on toiminut Miesten Ykköspesistä pelanneen Kankaanpään Mailan pelinjohtajana kaudet 1997 ja 2008-2009. https://www.pesis.fi/wp-content/uploads/2021/02/Viljaranta- Olli-1.xlsx == Lähteet == Luokka:Pesäpallon pelinjohtajat Luokka:Sotkamon Jymyn pelinjohtajat Luokka:Vuonna 1958 syntyneet Luokka:Elävät henkilöt
Georgian osavaltion lippu

Georgian osavaltion lippu on Yhdysvaltain osavaltio Georgian virallinen tunnus sen sinetin ohella. Lipussa on kolme raitaa järjestyksessä punainen-valkoinen- punainen, ja sen vasemmassa yläkulmassa sininen tausta, jossa on 13 valkoisen tähden ympäröimä osavaltion vaakuna. Sen mittasuhteet ovat 2:3. Nykyinen lippu otettiin käyttöön 8. toukokuuta 2003. Osavaltion aiempi, vuosina 1956–2001 käytössä ollut lippu osoittautui kiistanalaiseksi, sillä siinä oli suurena elementtinä Yhdysvaltain sisällissodassa Etelävaltioiden käyttämä sotalippu. Sen tilalle suunniteltiin vuonna 2001 uusi lippu, mutta sekin osoittautui epäsuosituksi, ja nykyinen lippu otettiin käyttöön vain kaksi vuotta myöhemmin. Nykyinen lippukin muistuttaa Etelävaltioiden niin kutsuttua Stars and Bars -lippua suuresti. == Edelliset liput == Tiedosto:Flag of the State of Georgia (1861, red).svg|1861–1865 Tiedosto:Flag of the State of Georgia (1879–1902).svg|1879–1902 Tiedosto:Flag of the State of Georgia (1902–1906).svg|1902–1906 Tiedosto:Flag of the State of Georgia (1906–1920).svg|1906–1920 Tiedosto:Flag of the State of Georgia (1920–1956).svg|1920–1956 Tiedosto:Flag of the State of Georgia (1956–2001).svg|1956–2001 Tiedosto:Flag of the State of Georgia (2001–2003).svg|2001–2003 == Lähteet == Lippu Luokka:Yhdysvaltain osavaltioiden liput
Idahon lippu

Idahon lippu on Yhdysvaltain osavaltio Idahon virallinen tunnus sen sinetin ohella. Lipussa on osavaltion sinetti sinisellä taustalla, jonka alla teksti ”State of Idaho”. Sen mittasuhteet ovat 26:33. Nykyinen lippu otettiin käyttöön 2. marraskuuta 1957. == Lähteet == Lippu Luokka:Yhdysvaltain osavaltioiden liput
Luettelo Billboard 200 -listan ykkösistä vuonna 2021

Tämä on luettelo Billboard 200 -listan kärkipaikkaa hallussaan vuonna 2021 pitäneistä artisteista ja albumeista. Päivämäärä Artisti Albumi Lähde 2\. tammikuuta Taylor Swift Evermore 9\. tammikuuta Playboi Carti Whole Lotta Red 16\. tammikuuta Taylor Swift Evermore 23\. tammikuuta Morgan Wallen Dangerous: The Double Album 30\. tammikuuta Morgan Wallen Dangerous: The Double Album 6\. helmikuuta Morgan Wallen Dangerous: The Double Album 13\. helmikuuta Morgan Wallen Dangerous: The Double Album 20\. helmikuuta Morgan Wallen Dangerous: The Double Album 27\. helmikuuta Morgan Wallen Dangerous: The Double Album 6\. maaliskuuta Morgan Wallen Dangerous: The Double Album 13\. maaliskuuta Morgan Wallen Dangerous: The Double Album 20\. maaliskuuta Morgan Wallen Dangerous: The Double Album 27\. maaliskuuta Morgan Wallen Dangerous: The Double Album 3\. huhtikuuta Justin Bieber Justice 10\. huhtikuuta Rod Wave SoulFly 17\. huhtikuuta Justin Bieber Justice 24\. huhtikuuta Taylor Swift Fearless (Taylor’s Version) 1\. toukokuuta Young Thug ja eri esittäjiä Young Stoner Life: Slime Language 2 8\. toukokuuta Moneybagg Yo A Gangsta’s Pain 15\. toukokuuta DJ Khaled Khaled Khaled 22\. toukokuuta Moneybagg Yo A Gangsta’s Pain 29\. toukokuuta J. Cole The Off-Season 5\. kesäkuuta Olivia Rodrigo Sour 12\. kesäkuuta Taylor Swift Evermore 19\. kesäkuuta Lil Baby ja Lil Durk The Voice of the Heroes 26\. kesäkuuta Polo G Hall of Fame 3\. heinäkuuta Olivia Rodrigo Sour 10\. heinäkuuta Tyler, the Creator Call Me If You Get Lost 17\. heinäkuuta Olivia Rodrigo Sour 24\. heinäkuuta Olivia Rodrigo Sour 31\. heinäkuuta Pop Smoke Faith 7\. elokuuta The Kid Laroi F*ck Love 14\. elokuuta Billie Eilish Happier Than Ever 21\. elokuuta Billie Eilish Happier Than Ever 28\. elokuuta Billie Eilish Happier Than Ever 4\. syyskuuta Olivia Rodrigo Sour 11\. syyskuuta Kanye West Donda 18\. syyskuuta Drake Certified Lover Boy 25\. syyskuuta Drake Certified Lover Boy 2\. lokakuuta Drake Certified Lover Boy 9\. lokakuuta YoungBoy Never Broke Again Sincerely, Kentrell 16\. lokakuuta Taylor Swift Fearless (Taylor’s Version) 23\. lokakuuta Drake Certified Lover Boy 30\. lokakuuta Young Thug Punk 6\. marraskuuta Drake Certified Lover Boy 13\. marraskuuta Ed Sheeran = == Katso myös == * Luettelo Billboard Hot 100 -listan ykkösistä vuonna 2021 * Luettelo Suomen virallisen albumilistan ykkösistä vuonna 2021 * Luettelo musiikkilistoista ==Lähteet== 2021 Luokka:Vuoden 2021 musiikkilistat
Bars (1915)

Bars oli Venäjän keisarikunnan laivaston Bars-luokan sukellusvene. == Valmistus == Alus tilattiin Pietarista Itämeren telakalta, missä köli laskettiin 15. syyskuuta 1913. Alus laskettiin vesille 5. toukokuuta 1915 ja otettiin palvelukseen syyskuussa.Polmar & Noot 1991 s. 236 == Palvelus == Alus upposi 25. toukokuuta 1917 ja sen uskottiin uponneen jonnekin myöhemmän Viron tasavallan aluevesille. Alus kuitenkin löytyi 10. syyskuuta 2009 Gotska Sandön koillispuolelta Ruotsin talousvyöhykkeeltä.yle.fi Hylyn löytyminenmtvuutiset == Lähteet == * * === Viitteet === Luokka:Bars-luokan sukellusveneet
Albertine Sarrazin

Albertine Sarrazin (1937 Pariisi, Ranska – 1967 Pariisi, Ranska) oli ranskalainen kirjailija. Hän päätyi yhteiskunnan ulkopuolelle jouduttuaan erimielisyyksiin kasvatusvanhempiensa kanssa. Hän harjoitti prostituutiota, joutui vankilaan aseellisesta ryöstöstä ja vapautui 1964. Hänen vankilapäiväkirjansa Journal de prison julkaistiin postuumisti 1972. Hänen muitakin teoksiaan on julkaistu. ==Teokset== * Journal de prison, 1972 * La cavale, 1965 * L'astragale, 1965 (suom. Karkulainen), * Le passe-peine, 1976 ===Suomennetut teokset=== * Karkulainen: romaani (L'astragale, 1965), suom. Toini Kaukonen, Helsinki: Otava 1968 Sarja: Moderneja kirjailijoita ==Lähteet== Luokka:Ranskalaiset kirjailijat Luokka:Vuonna 1937 syntyneet Luokka:Vuonna 1967 kuolleet
Edinorog (1916)

Edinorog oli Venäjän keisarikunnan laivaston Bars-luokan sukellusvene. == Valmistus == Alus tilattiin Pietarista Itämeren telakalta, missä köli laskettiin 1. elokuuta 1915. Alus laskettiin vesille 1916 ja otettiin palvelukseen 22. joulukuuta 1916.Polmar & Noot 1991 s. 236 == Palvelus == Alus upposi hinattaessa 25. helmikuuta 1918. == Lähteet == * * === Viitteet === Luokka:Bars-luokan sukellusveneet
Gepard (1915)

Gepard oli Venäjän keisarikunnan laivaston Bars-luokan sukellusvene. == Valmistus == Alus tilattiin Pietarista Itämeren telakalta, missä köli laskettiin 15. syyskuuta 1913. Alus laskettiin vesille 5. toukokuuta 1915 ja otettiin palvelukseen syyskuussa.Polmar & Noot 1991 s. 236 == Palvelus == Alus upotettiin 28. lokakuuta 1917. == Lähteet == * * === Viitteet === Luokka:Bars- luokan sukellusveneet